Gunnar Gren

Gunnar Gren, også kalt Il Professore (født 31. oktober 1920 i Gårda, Göteborg, død 10. november 1991) var en svensk fotballspiller.

Gunnar Gren spilte sin første kamp i Allsvenskan for Gårda BK i 1937. I 1941 debuterte han for IFK Göteborg, som han ble svensk mester for og ble svensk toppscorer.

Gren spilte på  som vant gull under OL 1948 i London.

Deretter ble han fotballproff i Italia. Han spilte fire sesonger i AC Milan, og deretter to sesonger i AC Fiorentina og til slutt en sesong i Genoa. I Milan dannet han sammen med Gunnar Nordahl og Nils Liedholm den omtalte trioen Gre-No-Li. Han ble svært populær i Italia, og det italienske publikum gav ham tilnavnet Il Professore. Etter Italia-oppholdet flyttet han hjem til Sverige i 1956, der han ble spillende trener for Örgryte IS til og med 1959, og senere i GAIS.

Gren spilte høyre indreløper på det svenske landslaget som tok sølv i VM 1958 på hjemmebane.

Sin siste kamp i Allsvenskan spilte han i 1964, 27 år etter den første. Han var egentlig trener i GAIS, men siden det gikk dårlig for laget, gjorde han comeback som Allsvenskans eldste spiller noensinne, i et desperat forsøk på å redde laget fra nedrykk. Det hjalp dessverre ikke, GAIS endte på sisteplass og rykket ned.

I 1946 ble Gunnar Gren den første som fikk Guldbollen.

Gunnar Gren spilte 57 landskamper for Sverige og scoret 32 mål.

 OL-medaljer 
 1948  London - 16px|Gull Gull i fotball  Sverige

 Referanser 

 Litteratur 
 Eva af Geijerstam: Grenoli – ett fotbollsäventyr
 Gunnar Nordahl: Guld och gröna planer (1954)
 Gunnar Gren: Från Gröna Vallen till Wembley (1949)
 Gunnar Gren: Med GreNoLi i Italien (1951)
 Gunnar Gren: Professor i fotboll (1958)

 Eksterne lenker 




  Aftonbladet – Guldbollen år 1946

Kategori:Svenske fotballspillere
Kategori:Svenske fotballtrenere
Kategori:Spillere i Fotball-VM 1958
Kategori:Olympiske mestere for Sverige
Kategori:Medaljevinnere under Sommer-OL 1948
Kategori:Deltakere for Sverige under Sommer-OL 1948
Kategori:Fotballspillere under Sommer-OL 1948
Kategori:Fotballspillere for IFK Göteborg
Kategori:Fotballspillere for AC Milan
Kategori:Fotballspillere for ACF Fiorentina
Kategori:Fotballspillere for Genoa CFC
Kategori:Fotballspillere for Örgryte IS
Kategori:Fotballspillere for GAIS
Kategori:Fotballtrenere for AC Milan
Kategori:Fotballtrenere for Örgryte IS
Kategori:Fotballtrenere for IFK Göteborg
Kategori:Fotballtrenere for GAIS
Kategori:Fotballtrenere for IFK Värnamo
Kategori:Fotballtrenere for Fässbergs IF
Kategori:Fotballtrenere for IK Oddevold
Kategori:Personer fra Göteborg
Kategori:Olympiske medaljevinnere i fotball